b"\n_START_ARTICLE_\nCerro Santa Luc\xc3\xada\n_START_PARAGRAPH_\nCerro Santa Luc\xc3\xada je majhen hrib v sredi\xc5\xa1\xc4\x8du Santiaga v \xc4\x8cilu. Le\xc5\xbei med Alameda del Libertador Bernardo O'Higgins na jugu, ulico Santa Luc\xc3\xada na zahodu in Victoria Subercaseaux na vzhodu. Sosednja postaja podzemne \xc5\xbeeleznice je poimenovana po njem. Hrib ima nadmorsko vi\xc5\xa1ino 629 m in vi\xc5\xa1ino 69 m nad okolico. Je ostanek vulkana, star 15 milijonov let ._NEWLINE_Hrib obsega 65.300 kvadratnih metrov parka , okra\xc5\xa1en z bogato fasado, stopni\xc5\xa1\xc4\x8di in fontanami. Najvi\xc5\xa1ja to\xc4\x8dka je priljubljena razgledna to\xc4\x8dka za turiste, ki obi\xc5\xa1\xc4\x8dejo mesto.\n_START_SECTION_\nZgodovina\n_START_PARAGRAPH_\nPrvotni prebivalci dobe pred kolonizacijo so ga imenovali Huelito o heutrecan. Sedanje ime izhaja iz dni, ko je 13. decembra 1540 Pedro de Valdivia zavzel hrib. Ta dan praznuje sveta Lucija._NEWLINE_Prvi so hrib uporabljali misijonarji za prostor molitve v letih izbruha noric (1541)._NEWLINE_Leta 1816 je Manuel Olaguer Feli\xc3\xba, brigadir kraljevh in\xc5\xbeenircev, na hribu zasnoval in zgradil dve utrdbi, eno severno, drugo ju\xc5\xbeno. Utrdbi sta bili iz kamna in apna, vsaka je lahko nosila osem ali dvanajst topov. Poleg tega je narisal in zgradil prostor za skladi\xc5\xa1\xc4\x8de streliva in namestitev za garnizon. _NEWLINE_Na eni strani hriba je bila Fort Hidalgo dokon\xc4\x8dana leta 1820 kot obrambna to\xc4\x8dka. Na drugi strani pa je bilo pobo\xc4\x8dje uporabljeno kot \xc2\xbbpokopali\xc5\xa1\xc4\x8de za disidente\xc2\xab, ljudi, ki niso sledili takratni uradni rimskokatoli\xc5\xa1ki veri ali pa so bili kako druga\xc4\x8de neprimerni za pokop na posve\xc4\x8denem pokopali\xc5\xa1\xc4\x8du. Ostanke, pokopane na tem pobo\xc4\x8dju, so s\xc4\x8dasoma prenesli na osamljen del glavnega pokopali\xc5\xa1\xc4\x8da, preden se je pokopali\xc5\xa1\xc4\x8de odprlo za vse pokope ne glede na vero ali socialno stanje._NEWLINE_Leta 1849 je James Melville Gilliss vodil ameri\xc5\xa1ko mornari\xc5\xa1ko astronomsko ekspedicijo v \xc4\x8cile, da bi natan\xc4\x8dneje izmeril son\xc4\x8dno paralakso. Na hribu Santa Luc\xc3\xada so postavili observatorij. Ko se je ekspedicija septembra 1852 kon\xc4\x8dala, je bil observatorij in pripadajo\xc4\x8da oprema prodan \xc4\x8dilski vladi in je bila jedro prvega nacionalnega astronomskega observatorija. _NEWLINE_Leta 1872 se je Benjam\xc3\xadn Vicu\xc3\xb1a Mackenna odlo\xc4\x8dil za dramati\xc4\x8dno spremembo urbane strukture mesta Santiago s \xc5\xa1tevilnimi deli, katerih cilj je bil izbolj\xc5\xa1ati mesto in tako za\xc4\x8del obse\xc5\xbeno preobrazbo hriba. Dela iz leta 1872 so obsegala cesto, ki je pre\xc4\x8dkala hrib in je na vrhu pripeljala do kapele, ki jo je tam zgradil, osvetljeno s takrat novimi lu\xc4\x8dmi na plin. Preostali del hriba je park s fontanami in razgledi\xc5\xa1\xc4\x8di. Dana\xc5\xa1nji hrib ima prefinjen namakalni sistem. Zdaj ikoni\xc4\x8dna rumena in bela fasada je tudi rezultat prenove Vicu\xc3\xb1a Mackene. Pomagal je tudi pri uresni\xc4\x8devanju projektov arhitekta Manuela Aldunateja, konstruktorja Enriqua Henesa in kamnoseka Andr\xc3\xa9sa Staimbucka._NEWLINE_Pred nekaj leti je Cerro Santa Luc\xc3\xada dobil izbolj\xc5\xa1an sistem osvetlitve in za\xc5\xa1\xc4\x8dito. Tudi Fort Hidalgo je bila obnovljena in ponovno odprta za javnost. Tradicionalno je topovsko streljanje natanko opoldne.\n_START_SECTION_\nPosebnost\n_START_PARAGRAPH_\nSpomenik na Cerro Santa Luc\xc3\xada je iz 2 m visokega kamna, izrezljan z delom iz besedila, ki ga je Pedro de Valdivia poslal cesarju Karlu V. in opisuje zna\xc4\x8dilnosti osvajana novega ozemlja."